એની મા સાથે આ દોઢકલાકની વાતોમાં નઝમા બેગમને મેં ત્રીસેક વર્ષ પહેલાં ફિલ્મોના પડદે જૉયાં હતાં. એ જમાનાની લગભગ ફિલ્મોમાં એ આવતાં. એ વખતે એ ફાટફાટ હતાં અમે તો છોકરું હતાં છતાં મગજ ડામાડોળ થઇ જતું. એ ઉંમર જ હલી જવાની ઉંમર હતી. પછી આપણે કોલેજ મૂકીને નસીબના ચાર-છ ઠેલા ખાઇને એડિટર બન્યા ને એમાંય ફિલ્મી છાપાના એડિટર બન્યા. નઝમા બેગમે ફિલ્મો છોડી, કે ફિલ્મોએ એમને છોડયાં પગેરું પકડવાનું મન થાય એવી કોઇ મહત્ત્વની વ્યકિત એ નહીં, એટલે ફિલ્મોમાં એમની ખોટ સાલી નહોતી. કોઇનેય.